rejauldu/bengali-wikipedia huggingface dataset:
ভুটান ক্রিকেট কাউন্সিল বোর্ড  হল ভুটানের ক্রিকেটের সর্বোচ্চ নিয়ন্ত্রক সংস্থা।http://www.cricketbhutan.org সংস্থাটির সদরদপ্তর ভুটানের রাজধানী থিম্পুতে অবস্থিত। সংস্থাটি আন্তর্জাতিক ক্রিকেট কাউন্সিলের সহযোগী সদস্য। ভুটান ক্রিকেট কাউন্সিল বোর্ড ২০০১ সালে প্রতিষ্ঠিত হয়। এটি এশিয়ান ক্রিকেট কাউন্সিলেরও সহযোগী সদস্য।http://www.asiancricket.org/index.php/members/bhutan ভুটান ক্রিকেট কাউন্সিলকে ভারতের ক্রিকেট নিয়ন্ত্রক সংস্থা বিসিসিআই সহায়তা করে থাকে।  তথ্যসূত্র  বিষয়শ্রেণী:ক্রিকেট প্রশাসন বিষয়শ্রেণী:২০০১-এ এশিয়ায় প্রতিষ্ঠিত বিষয়শ্রেণী:২০০১-এ প্রতিষ্ঠিত
মোজাম্মেল হোসেন মিন্টু (–১০ এপ্রিল ২০১০) বাংলাদেশের একজন ঔপন্যাসিক, লেখক ও নাট্যকার ছিলেন। ছোটগল্প লেখায় বিশেষ অবদানের জন্য তিনি ২০০৪ সালে বাংলা একাডেমি পুরস্কার পান। তিনি বাংলাদেশ জার্নালিস্ট এন্ড রাইটার্স এসোসিয়েশন ইনক নর্থ আমেরিকার প্রেসিডেন্ট ছিলেন।   জীবনী  মোজাম্মেল হোসেন মিন্টু নিউইয়র্ক প্রবাসী ছিলেন। তার 'শেষ বিকেলের রোদ' উপন্যাস দিয়ে ধারাবাহিক নাটক প্রচারিত হয়েছে বিটিভিতে।   গ্রন্থ  মোজাম্মেল হোসেন মিন্টুর উল্লেখযোগ্য প্রকাশিত গ্রন্থের মধ্যে রয়েছে:-   গ্লাস হাউজ  অন্ধ দেবতা,  কাচের বাড়ি,  ওরা কিছু বলতে চায়,  সূর্যতপা,  দেশ কাল সমকালীর চিনতা   পুরস্কার ও সম্মাননা    বাংলা একাডেমী সাহিত্য পুরস্কার (২০০৪)   মৃত্যু  মোজাম্মেল হোসেন মিন্টু ১০ এপ্রিল ২০১০ সালে নিউইয়র্কে মৃত্যুবরণ করেন।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০১০-এ মৃত্যু বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাংলাদেশী লেখক বিষয়শ্রেণী:বাংলাদেশী নাট্যকার বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক
thumb|রমনা বটমূল, যেখানে গ্রেনেড বিস্ফোরণ ঘটানো হয়েছিল রমনা বটমূলে গ্রেনেড বিস্ফোরণ বাংলাদেশে সংঘটিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি বহু মানুষ আহত হয়।   স্থান ও সময়  ২০০১ সালের ১৪ এপ্রিল তারিখে (বাংলা ১৪০৮ সনের পহেলা বৈশাখ) রমনার বটমূলে বর্ষবরণ অনুষ্ঠানে এই বোমা হামলাটি সংগঠিত হয়।   ঘটনার বিবরণ  ২০০১ সালের ১৪ এপ্রিল তারিখ ছিলো বাংলা নববর্ষের প্রথম দিন; বাংলা ১৪০৮ সনের পহেলা বৈশাখ। প্রতি বছরের মতো সেবারও রমনার বটমূলে ছায়ানট কর্তৃক ঐতিহ্যবাহী বাংলা বর্ষবরণ অনুষ্ঠানের আয়োজন করা হয়। এই অনুষ্ঠানে গানের অনুষ্ঠান চলাকালীন বিস্ফোরণ ঘটে। এতে ঘটনা স্থলে ৯ জন সাংস্কৃতিক কর্মী ও দর্শক প্রাণ হারানোর পাশাপাশি আহত হন আরো অগণিত মানুষ; পরবর্তীতে আরো একজন মারা যান। ঘটনাস্থলে নিহতরা হলেনঃ  চট্টগ্রামের আবুল কালাম আজাদ (৩৫),  বরগুনার মোঃ জসীম (২৩),  ঢাকার হাজারীবাগের এমরান (৩২),  পটুয়াখালীর অসীম চন্দ্র সরকার (২৫),  পটুয়াখালীর মোঃ মামুন,  ঢাকার দোহারের আফসার (৩৪),  নোয়াখালীর ইসমাইল হোসেন ওরফে স্বপন (২৭),  পটুয়াখালীর শিল্পী (২০) ও  অজ্ঞাত একজন।   মামলা ও তদন্ত  এই হত্যাকাণ্ডে ওই দিনই রমনা থানায় হত্যা ও বিস্ফোরক আইনে দুটি মামলা করা হয়। ২০০৮ সালে ১৪ জনকে অভিযুক্ত করে আদালতে অভিযোগপত্র দাখিল করে পুলিশের অপরাধ তদন্ত বিভাগ। বিচারের জন্য মামলা দুটি ২০০৯ সালের ১ জানুয়ারি ঢাকা মহানগর দায়রা জজ আদালতে যায় এবং ১৬ এপ্রিল মামলা দুটিতে আসামিদের বিরুদ্ধে অভিযোগ গঠন করা হয়। পরবর্তীতে স্বরাষ্ট্র মন্ত্রণালয়ের সিদ্ধান্তে হত্যা মামলাটি দ্রুত বিচার ট্রাইব্যুনাল-৩ এবং বিস্ফোরক দ্রব্য আইনের মামলাটি দ্রুত বিচার ট্রাইব্যুনাল-১-এ পাঠানো হয়।বিচার হয়নি রমনা বটমূল হামলার প্রচ্ছদ প্রতিবেদন, বাংলাদেশ প্রতিদিন, ১৪ এপ্রিল ২০১৮।   বিচার কার্য  হত্যা মামলায় ২০১৪ সালের ২৩ জুন আটজনকে মৃত্যুদণ্ড ও ছয়জনকে যাবজ্জীবন কারাদণ্ড দিয়ে নিম্ন আদালত রায় ঘোষণা করে। আদালতে রায়ের পর আসামিদের মৃত্যুদণ্ড অনুমোদনের জন্য হাইকোর্টে ডেথ রেফারেন্স পাঠানো হয়। একইসঙ্গে কারাবন্দি আসামিরা আপিল করে। উভয় আবেদনের ওপর ২০১৭ সালের ৮ জানুয়ারি হাইকোর্ট বেঞ্চে শুনানি শুরু হয়। আদালত বদল হওয়ায় শুনানির অপেক্ষায় রয়েছে মামলাটি। বিস্ফোরক দ্রব্য আইনের মামলা এখনও নিম্ন আদালতে বিচারাধীন। রমনা বটমূলে বোমা হামলা মামলা : ছয় বছর ধরে ঝুলছে হাইকোর্টে, কালের কণ্ঠ, ১৩ এপ্রিল ২০২০ ২০২২ সালের ২১ মার্চ বিস্ফোরক মামলার সাক্ষ্যগ্রহণ শেষ হয়েছে। রমনার বটমূলে বোমা হামলা: বিস্ফোরক মামলার সাক্ষ্যগ্রহণ শেষ, জাগো নিউজ টুয়েন্টি ফোর ডটকম, ২২ মার্চ ২০২২  পরবর্তীতে আসামিদের ডেথ রেফারেন্স ও আপিলের ওপর শুনানি শেষে ১৮ ফেব্রুয়ারি ২০২৫ হাইকোর্ট মামলাটি রায়ের জন্য অপেক্ষমাণ রাখেন। এরপর ৩০ এপ্রিল ২০২৫ বিষয়টি আদেশের জন্য আদালতের কার্যতালিকায় ওঠে। ১৩ মে ২০২৫ ২ জনকে যাবজ্জীবন কারাদণ্ড ও অন্য আসামিদের ১০ বছর করে সাজার রায় ঘোষণা করা হয়।রমনায় বোমা হামলা: ২ জনের যাবজ্জীবন, বাকিদের ১০ বছর সাজা, জাগো নিউজ টুয়েন্টি ফোর ডটকম, ১৩ মে ২০২৫   তথ্যসূত্র   বিষয়শ্রেণী:বাংলাদেশে খুন বিষয়শ্রেণী:২০০১-এ বাংলাদেশ বিষয়শ্রেণী:বাংলাদেশের ইতিহাস (১৯৭১-বর্তমান) বিষয়শ্রেণী:ঢাকায় অপরাধ বিষয়শ্রেণী:বাংলাদেশে সন্ত্রাসবাদ বিষয়শ্রেণী:বাংলাদেশে আত্মঘাতী বোমা হামলা বিষয়শ্রেণী:২০০১-এ বাংলাদেশে খুন
হলদে দাতিনা (বৈজ্ঞানিক নাম: Acanthopagrus latus) (ইংরেজি: Yellowfin seabream) হচ্ছে Sparidae পরিবারের Acanthopagrus গণের একটি স্বাদুপানির মাছ।  বর্ণনা  বিস্তৃতি এই মাছ ইন্দো- পশ্চিম প্রশান্ত মহাসাগর, বঙ্গোপসাগর জুড়ে বিস্তৃত।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৭৮২-এ বর্ণিত মাছ
আর্তুর কুকো (জন্ম ১৬ এপ্রিল ১৯৬২) একজন আলবেনীয় কূটনীতিক এবং আলবেনিয়ার ন্যাটোতে সাবেক স্থায়ী প্রতিনিধি। Who's who? Artu Kuko. Biography from the NATO website কুকো ১৯৯২ থেকে ১৯৯৪ এবং আবার ২০০২ থেকে ২০০৭  বেলজিয়াম ও লুক্সেমবার্গে রাষ্ট্রদূত ছিলেন। তিনি ১৯৯২ থেকে ১৯৯৭ এবং আবার ২০০২ থেকে ২০০৭ সাল  ইউরোপীয় ইউনিয়নে রাষ্ট্রদূত ছিলেন।   আরো দেখুন    ন্যাটোতে আলবেনীয় স্থায়ী প্রতিনিধি   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:আলবেনীয় কূটনীতিক বিষয়শ্রেণী:আলবেনীয় রাজনীতিবিদ বিষয়শ্রেণী:ইউরোপীয় ইউনিয়নে আলবেনীয় রাষ্ট্রদূত বিষয়শ্রেণী:লুক্সেমবার্গে আলবেনীয় রাষ্ট্রদূত বিষয়শ্রেণী:বেলজিয়ামে আলবেনীয় রাষ্ট্রদূত
require('মডিউল:No globals'); local p = {};  --[[-------------------------< L A N G - X X _ S E T T I N G S >-----------------------------------------------  reads the content of the template and extracts the parameters from  for display on the template's documentation page  ]]  function p.lang_xx_settings (frame) 	local page = mw.title.makeTitle ('Template', frame.args['template'] or frame.args[1]);	-- get a page object for this page in 'Template:' namespace 	if not page then 		return ;																-- TODO: error message? 	end 	 	local content = page:getContent();											-- get unparsed content 	if not page then 		return ;																-- TODO: error message? 	end  	local out = {}; 	 	local params; 	local style;  	if content:match ('{{%s*#invoke:%s*[Ll]ang%s*|[^|]+|[^}]+}}') or content:match ('{{%s*#invoke:%s*[Ll]ang/sandbox%s*|[^|]+|[^}]+}}') then			-- if this template uses Module:Lang 		params = content:match ('{{%s*#invoke:%s*[Ll]ang%s*|[^|]+(|[^}]+)}}') or content:match ('{{%s*#invoke:%s*[Ll]ang/sandbox%s*|[^|]+(|[^}]+)}}')	-- extract the #invoke:'s parameters 		if not params then  			return ;															-- there should be at least one or the template/module won't work TODO: error message? 		end 		table.insert (out, '{| class="wikitable" style="text-align:right; float:right"\n|+settings')	-- start a wikitable 		for k, v in params:gmatch ('%s*|%s*([^%s=]+)%s*=%s*([^%s|]+)') do		-- get the parameter names (k) and values (v) 			if 'label' == k then												-- special case for labels because spaces and pipes 				v = params:match ('label%s*=%s*(%[%^%+%]%])') or params:match ('label%s*=%s*([^|\n]+') or 'missing label'; 			end 			table.insert (out, table.concat ({k, '\n|', v}));					-- make rudimentary wikitable entries 		end  		style = content:match ('lang_xx_([^|]+)'); 		return table.concat ({table.concat (out,'\n|-\n! scope="row" | '), '\n|-\n|colspan="2"|style: ', style, '\n|-\n|}'});	-- add inter-row markup and close the wikitable and done 	else 		return ;																-- does not use Module:Lang so abandon quietly 	end end  --[[-------------------------< U S E S _ M O D U L E >---------------------------------------------------------  reads the content of the template to determine if this  template uses Module:Lang.  Returns the index of the substring '{{#invoke|lang|' in the template page content if true; empty string if false  Used in template documentation  parser functions.  ]]  function p.uses_module (frame) 	local page = mw.title.makeTitle ('Template', frame.args['template'] or frame.args[1]);	-- get a page object for this page in 'Template:' namespace 	if not page then 		return ;																-- TODO: error message? 	end 	 	local content = page:getContent();											-- get unparsed content 	if not page then 		return ;																-- TODO: error message? 	end 	 	return content:find ('{{%s*#invoke:[Ll]ang%s*|') or '';						-- return index or empty string end  return p;
সিন্ধু কেন্দ্রীয় বিশ্ববিদ্যালয় লাদাখের একটি সরকারি বিশ্ববিদ্যালয়। এটি ভারত সরকারের পৃষ্ঠপোষকতায় ২০২১ খ্রিস্টাব্দে "কেন্দ্রীয় বিশ্ববিদ্যালয় (সংশোধন) আইন ২০২১" দ্বারা প্রতিষ্ঠিত হয়েছিল। বিশ্ববিদ্যালয়টি লাদাখে বিশ্ববিদ্যালয় স্তরের দ্বিতীয় প্রতিষ্ঠান।  বিশ্ববিদ্যালয়টি একটি দুই বছর মেয়াদী স্নাতকোত্তর কর্মসূচিমূলক প্রতিষ্ঠান। এটি বিজ্ঞান শাখায় দুটি ও কলা শাখায় একটি সহ মোট ৩ টি পাঠ্যধারা প্রদান করে।  ইতিহাস সিন্ধু কেন্দ্রীয় বিশ্ববিদ্যালয় ২০২১ খ্রিস্টাব্দে লাদাখের শিক্ষার্থীদের বিশ্ববিদ্যালয় স্তরের শিক্ষা ও মানসম্পন্ন উচ্চ শিক্ষার সুযোগ-সুবিধা প্রদানের লক্ষ্যে একটি সহশিক্ষামূলক সরকারি প্রতিষ্ঠান হিসাবে প্রতিষ্ঠিত হয়েছিল।  ভারতের শিক্ষামন্ত্রী ধর্মেন্দ্র প্রধান ২০২১ খ্রিস্টাব্দের আগস্ট মাসে "কেন্দ্রীয় বিশ্ববিদ্যালয় আইন, ২০০৯" সংশোধন করার জন্য ভারতের সংসদে একটি বিল উত্থাপন করেছিলেন, যা লাদাখ কেন্দ্রশাসিত অঞ্চলে একটি কেন্দ্রীয় বিশ্ববিদ্যালয় তৈরির দিকে পরিচালিত করেছিল। কেন্দ্রীয় মন্ত্রী পরিষদ জুলাই মাসে নতুন বিশ্ববিদ্যালয় স্থাপনের অনুমোদন প্রদান করেছিল।  শিক্ষাপ্রাঙ্গণ সিন্ধু কেন্দ্রীয় বিশ্ববিদ্যালয়ের শিক্ষাপ্রাঙ্গণটি লেহ ও কার্গিল শহরের মধ্যবর্তী খালাৎসে গ্রামে অবস্থিত।  অধ্যয়ন ও কর্মসূচি বিশ্ববিদ্যালয়টি ৩ টি স্নাতকোত্তর কর্মসূচি পরিচালনা করে, কর্মসূচিগুলি হল বায়ুমণ্ডলীয় ও জলবায়ু বিজ্ঞান (এম.টেক.), শক্তি প্রযুক্তি ও নীতি (এম.টেক.), এবং জননীতি (এম.এ.)।  তথ্যসূত্র  বিষয়শ্রেণী:লাদাখে শিক্ষা বিষয়শ্রেণী:২০২১-এ ভারতে প্রতিষ্ঠিত বিষয়শ্রেণী:২০২১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০২১-এ প্রতিষ্ঠিত বিশ্ববিদ্যালয় ও কলেজ
এর সক্রিয় বিভাগ Mamelodi Sundowns30x30পিক্সেল30x30পিক্সেল30x30পিক্সেলফুটবল (পুরুষ)ফুটবল (যুব মিশ্র)ফুটবল (মহিলা)  মামেলোদি সানডাউন্স ফুটবল ক্লাব (সরলভাবে সানডাউন্স নামে পরিচিত) হল একটি দক্ষিণ আফ্রিকার পেশাদার ফুটবল ক্লাব যা গাউতেং প্রদেশের প্রিটোরিয়ার মামেলোদিতে অবস্থিত যেটি দক্ষিণ আফ্রিকান ফুটবল লীগ সিস্টেমের প্রথম স্তরের প্রিমিয়ার সকার লীগে খেলে। 1970-এর দশকে প্রতিষ্ঠিত, দলটি লোফটাস ভার্সফেল্ড স্টেডিয়ামে তার হোম গেমগুলি খেলে।  সানডাউন্স 1996 সালে প্রতিষ্ঠার পর থেকে রেকর্ড 13 বার প্রিমিয়ার লিগ শিরোপা জিতেছে, 3টি জাতীয় সকার লীগ চ্যাম্পিয়নশিপের যৌথ রেকর্ড ধরে রেখেছে এবং মোট 16টি লীগ শিরোপা জিতেছে। এটি বর্তমানে দক্ষিণ আফ্রিকার পিএসএল যুগের সবচেয়ে সফল ফুটবল ক্লাব। তারা 2016 CAF চ্যাম্পিয়ন্স লিগ, 2017 CAF সুপার কাপ জিতেছিল এবং 2016 CAF ক্লাব অফ দ্য ইয়ার নির্বাচিত হয়েছিল। অভ্যন্তরীণভাবে, তারা ছয়বার নেডব্যাঙ্ক কাপ, চারবার এমটিএন 8 এবং টেলকম নকআউট চারবার জিতেছে। তারাই প্রথম দক্ষিণ আফ্রিকান দল যারা ফিফা ক্লাব বিশ্বকাপে অংশ নেয়, যেখানে তারা 6 তম স্থানে শেষ করে। 2021 সালে, সানডাউন্স আফ্রিকার প্রথম ক্লাব হয়ে ওঠে যারা CAF চ্যাম্পিয়ন্স লীগ এবং CAF মহিলা চ্যাম্পিয়ন্স লিগ উভয় শিরোপা জিতেছে। 2023 সালে, সানডাউন্স প্রথম আফ্রিকান ফুটবল লিগের চ্যাম্পিয়নের মুকুট পায়।  সানডাউন্স দক্ষিণ আফ্রিকার ব্যবসায়ী ম্যাগনেট প্যাট্রিস মোটসেপের মালিকানাধীন এবং বাজার মূল্য অনুসারে আফ্রিকার সবচেয়ে মূল্যবান ক্লাবগুলির মধ্যে একটি। ক্লাবটি আক্রমণাত্মক খেলার অনন্য শৈলীর জন্য গর্বিত, স্থানীয়ভাবে যাকে "শু শাইন এবং পিয়ানো" বলে ডাকা হয় যাতে মাটিতে দ্রুত, ছোট পাসের সংমিশ্রণ রয়েছে এবং এটিকে স্প্যানিশ টিকি-টাকার সাথে তুলনা করা হয়। বছরের পর বছর ধরে, খেলার এই শৈলীটি তার যুব দল এবং মহিলা ফুটবল দলে প্রতিফলিত হয়েছে।  তথ্যসূত্র  বিষয়শ্রেণী:মামেলোদি সানডাউন্স এফসি বিষয়শ্রেণী:প্রিটোরিয়ার সকার ক্লাব বিষয়শ্রেণী:১৯৭০-এ প্রতিষ্ঠিত ফুটবল ক্লাব বিষয়শ্রেণী:১৯৭০-এ দক্ষিণ আফ্রিকায় প্রতিষ্ঠিত
মিখেলি (উচ্চারণ: [mi͡ɕeʎi]), অথবা মিখেলদিয়েনা, হলো একটি লাতভীয় শরৎকালীন বিষুব দিন ও বার্ষিক ফসল কাটার উৎসব ও মেলা। লাতভীয় মিখেলি দৈনা (লোকগান) -এ ধনবান ও উদার স্বামীদের "রুটি-পিতা" নামে ডাকা হতো, যাঁরা শরতের ফসল পরিপক্বতার সঙ্গে সম্পৃক্ত ছিলেন। বিভিন্ন অঞ্চলে মিখেলি উৎসবকে মীকালিয়েম অথবা মীক্লালী নামেও ডাকা হতো। আবার কিছু কিছু পরিবারে একে সিলা মিখেলিস, মিয়েগা মিখেলিস, অথবা মিয়েগা মাচা নামেও পরিচিত। পুরনো ক্যালেন্ডার অনুযায়ী এই উৎসব পালিত হয় শরৎ বিষুব -এর সময়, অর্থাৎ ২১ থেকে ২৩ সেপ্টেম্বরের মধ্যে, যখন দিন ও রাতের দৈর্ঘ্য সমান হয়।  এ মিকেলিডিনার একটি বৈশিষ্ট্যপূর্ণ পৌত্তলিক আচার ছিল জুমিস খুঁজে বের করা, যার মাধ্যমে কৃষকরা আগামী বছরে জমির উর্বরতা নিশ্চিত করতে চাইত। মিখেলিসের বাসস্থান হিসেবে ধরা হতো পাইন বন ও বালুময় মাটি, কারণ তিনি বনজ সম্পদ সংগ্রহকারীদের রক্ষক হিসেবে বিবেচিত হতেন।Miķeļi, Apjumības and God Day    তথ্যসূত্র   বিষয়শ্রেণী:লাটভিয়ায় সরকারি ছুটির দিন বিষয়শ্রেণী:সেপ্টেম্বর উদ্‌যাপন
রূপা দিবাকর মৌদগিল, যিনি সাধারণত ডি রূপা নামে পরিচিত, একজন ভারতীয় পুলিশ (আইপিএস) কর্মকর্তা যিনি বেঙ্গালুরুর বর্তমান পুলিশের মহাপরিদর্শক।  এছাড়াও তিনি অতিরিক্ত কমান্ড্যান্ট জেনারেল, হোমগার্ড এবং সিভিল ডিফেন্সের এক্স-অফিসের  অতিরিক্ত পরিচালক, ট্রাফিক ও সড়ক নিরাপত্তা কমিশনার এবং কর্ণাটকের কারা বিভাগের উপ মহাপরিদর্শক হিসেবেনিযুক্ত ছিলেন।তিনি ভারতে টিইডিএক্স সম্মেলনে বিভিন্ন আলোচনা করেছেন এবং আইপিএস কর্মকর্তাদের মধ্যে জনপ্রিয় মুখ। তিনি কন্নড় সিনেমাহলে একজন প্লেব্যাক গায়িকা এবং কন্নড় চলচ্চিত্র বায়ালাতাদা ভীমান্নার জন্য একটি গান গেয়েছেন, যার প্রধান চরিত্রে রবিচন্দ্রন অভিনয় করেছেন।  প্রাথমিক জীবন এবং শিক্ষা ডি রূপা, দাভানাগেরে জন্মগ্রহণ করেন। তার বাবা জে এস দিবাকর, একজন অবসরপ্রাপ্ত প্রকৌশলী এবং মা হেমাবতী। তার এক ছোট বোন রোহিনী দিবাকর আছেন, যিনি ২০০৮ ব্যাচের আইআরএস অফিসার এবং তিনি যুগ্ম আয়কর কমিশনার হিসেবে নিযুক্ত। রোহিনী এনসিসি ক্যাডেটও ছিলেন। তিনি কুভেম্পু বিশ্ববিদ্যালয় কর্ণাটক থেকে স্বর্ণপদক নিয়ে স্নাতক এবং ব্যাঙ্গালোর বিশ্ববিদ্যালয় থেকে মনোবিজ্ঞানে স্নাতকোত্তর এমএ সম্পন্ন করেন। রূপা হিন্দুস্তানি শাস্ত্রীয় সঙ্গীত এবং প্রশিক্ষিত ভরতনাট্যম নৃত্যশিল্পীর সাথে সুদক্ষ।  সম্প্রতি তিনি ২০১৮ সালের আন্তর্জাতিক নারী দিবসে একটি মিউজিক ভিডিও প্রকাশ করেছেন নারীদের অনুপ্রাণিত করার জন্য।২০০৩ সালে তিনি আইআইটি বম্বের প্রাক্তন ছাত্র এবং বর্তমানে আইএএস অফিসার মুনিশ মৌদগিলকে বিয়ে করেন। তাদের দুটি সন্তান অনাঘা এবং রোশিল ।  পেশা রূপা ২০ সালে অল-ইন্ডিয়া র ্যাঙ্ক ৪৩ নিয়ে  ইউপিএসসি পরীক্ষায় উত্তীর্ণ হন। তিনি হায়দ্রাবাদের সর্দার বল্লভভাই প্যাটেল জাতীয় পুলিশ একাডেমিতে প্রশিক্ষণ গ্রহণ করেন, যেখানে তিনি তার ব্যাচে ৫ম স্থান অধিকার করেন এবং কর্ণাটক ক্যাডারে বরাদ্দ করা হয়।  প্রশিক্ষণের পরপরই রূপাকে উত্তর কর্ণাটকের ধারওয়াড় জেলায় পুলিশ সুপার (এসপি) হিসেবে নিযুক্ত করা হয়। তিনি বেঙ্গালুরুতে যাওয়ার আগে গাদাগ জেলা, বিদার এবং অবশেষে ইয়াদগির জেলায় এসপি হিসেবেও দায়িত্ব পালন করেছিলেন।  পুরস্কার তিনি ২০১৬ সালে মেধাবী পরিষেবার জন্য রাষ্ট্রপতির কাছ থেকে পুলিশ পদক পেয়েছেন।  তথ্যসূত্র  বিষয়শ্রেণী:ভারতীয় নারী পুলিশ কর্মকর্তা বিষয়শ্রেণী:ভারতীয় পুলিশ কর্মকর্তা বিষয়শ্রেণী:জীবিত ব্যক্তি বিষয়শ্রেণী:কর্ণাটক পুলিশ বিষয়শ্রেণী:ভারতীয় পুলিশ সার্ভিস কর্মকর্তা
তুফান ভারতীয় হিন্দি ভাষার  ক্রীড়া ভিত্তিক চলচ্চিত্র। চলচ্চিত্রটি পরিচালনা করেছেন রাকেশ ওমপ্রকাশ মেহরা এবং প্রযোজনা করেছেন রিতেশ সিদ্ধওয়ানি, ফারহান আখতার, রাকেশ ওমপ্রকাশ মেহরা, পি.এস. ভারতী, রাজীব টন্ডন। চলচ্চিত্রটি ১৬ জুলাই ২০২১ সালে মুক্তি পায়। চলচ্চিত্রে মুল ভুমিকাতে অভিনয় করেছেন ফারহান আখতার ও ম্রুনাল ঠাকুর। এটি একটি বক্সিংয়ের ম্যাচ জয়ের জন্য কঠোর পরিশ্রম করার গল্প। অভিনীত এই চলচ্চিত্রটির গল্প, বক্সিংয়ের গল্প বলে পরেশ রাওয়াল এতে ফারহান আখতার এর কোচের ভূমিকায় অভিনয় করেন।  ছবিটি ১৬ই জানুয়ারী ২০১৯ এ আখতার এবং মেহরা ঘোষণা করেছিল। রাওয়াল এবং তালওয়ার মে ২০১৮-তে অভিনেতায় যোগদান করেছিলেন। পরে ঠাকুর পরে সেপ্টেম্বরে ২০১৯ সালে কাস্টে যোগ দিয়েছিলেন ২৪ ছবিটির মূল ফটোগ্রাফি ২৪ আগস্ট ২০১৯ থেকে শুরু হয়েছিল।   কাহিনী    অভিনয়    ফারহান আখতার - অলোক ওবেরয়  ম্রুনাল ঠাকুর - পূজা শাহ  পরেশ রাওয়াল - কোচ  ইশা তালওয়ার - ইনায়াত কুরেসি   প্রযোজনা   ছবিটি ১৬ই জানুয়ারী ২০১৯ সালে একটি ইনস্টাগ্রাম পোস্টে আক্তার দ্বারা ঘোষণা করা হয়েছিল। চলচ্চিত্রের প্রধান ফটোগ্রাফি ২৪ আগস্ট ২০১৯ এ শুরু হয়েছিল।  ছবিটির প্রথম লুক পোস্টারটি ৩০ সেপ্টেম্বর ২০১৯ সালে উন্মুক্ত করা হয়েছিল।  ছবিটি ২০২০ সালের ২ অক্টোবর নাট্যমঞ্চে মুক্তি পাওয়ার কথা রয়েছে।   তথ্যসূত্র   বহিঃসংযোগ    বিষয়শ্রেণী:২০২১-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:অ্যামাজন প্রাইম ভিডিও মৌলিক চলচ্চিত্র
কুয়েত ৬টি  গভর্নরেট (মুহাফাজাহ) বা প্রদেশে বিভক্ত। গভর্নরেটগুলি আবার এলাকায় বিভক্ত। গভর্নরেটের নেতৃত্বে একজন গভর্নর একটি মন্ত্রীর ডিক্রি দ্বারা ৪ বছরের জন্য নিযুক্ত হন যা প্রধানমন্ত্রীর প্রস্তাবে পুনর্নবীকরণ করা যেতে পারে।   ইতিহাস   কুয়েত রাজ্যে গভর্নরেট গঠনের সূচনা ১৯৬২ সালে আমিরি ডিক্রি নং ৬ এর মাধ্যমে শুরু হয়েছিল যা কুয়েতকে তিনটি গভর্নরেটে বিভক্ত করেছিল অর্থাৎ আল আসিমাহ গভর্নরেট, হাওয়ালি গভর্নরেট এবং আল আহমাদি গভর্নরেট । পরবর্তীতে, জাহরা গভর্নরেট, ফারওয়ানিয়া গভর্নরেট এবং মুবারক আল-কাবীর গভর্নরেট যথাক্রমে ১৯৭৯, ১৯৮৮ এবং ১৯৯৯ সালে গঠিত হয়।   গভর্নরেটসমূহ   +গভর্নরেটISO 3166-2:KWগঠনজনসংখ্যাএলাকা (কিমি২)মন্তব্যআহমাদি গভর্নরেটKW-AH১৯৬২৯৫৯,০০৯৫,১২০এটি কুয়েতের দশম শাসক শেখ আহমদ আল-জাবের আল-সাবাহ- এর নামে নামকরণ করা হয়েছিল।আল-আসিমা গভর্নরেটKW-KU১৯৬২৫৬৮,৫৬৭১৭৫এটি কুয়েতের বেশিরভাগ আর্থিক ও ব্যবসায়িক কেন্দ্র যেমন কুয়েত স্টক এক্সচেঞ্জ রয়েছে।ফারওয়ানিয়া গভর্নরেটKW-FA১৯৮৮১,১৬৯,৩১২২০৪এটি সবচেয়ে জনবহুল গভর্নরেট এবং এটি কুয়েতের প্রধান আবাসিক এলাকা।হাওয়ালি গভর্নরেটKW-HA১৯৬২৯৩৯,৭৯২৮৫এটি সবচেয়ে ছোট এবং সবচেয়ে ঘনবসতিপূর্ণ গভর্নরেট।জাহরা গভর্নরেটKW-JA১৯৭৯৫৪০,৯১০১২,৭৫০এটি বৃহত্তম গভর্নরেট এবং কৃষি এলাকা ধারণ করে।মুবারক আল-কবীর গভর্নরেটKW-MU১৯৯৯২৫৪,৯৯৯১০৪কুয়েতের নতুন গভর্নরেট, ১৯৯৯ সালে প্রতিষ্ঠিত এবং কুয়েতের সবচেয়ে কম জনবহুল গভর্নরেট।   আরো দেখুন    কুয়েতের জনসংখ্যা  কুয়েতের এলাকা  ISO 3166-2:KW   তথ্যসূত্র      বিষয়শ্রেণী:কুয়েতের প্রশাসনিক উপবিভাগ বিষয়শ্রেণী:দেশের প্রশাসনিক উপবিভাগের তালিকা বিষয়শ্রেণী:এশিয়ার দেশের প্রশাসনিক উপবিভাগ বিষয়শ্রেণী:দেশের প্রথম স্তরের প্রশাসনিক উপবিভাগ বিষয়শ্রেণী:কুয়েতের ভূগোল-সম্পর্কিত তালিকা বিষয়শ্রেণী:গভর্নরেট
মুজিবুর রহমান চৌধুরী যিনি নিক্সন চৌধুরী নামে পরিচিত। (জন্ম: ৩ মার্চ ১৯৭৮) একজন বাংলাদেশের রাজনীতিবিদ। তিনি ফরিদপুর-৪ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন মজিবুর রহমান চৌধুরীর ৩ মার্চ ১৯৭৮ সালে মাদারীপুরে শিবচরের দত্তপাড়া গ্রামে জন্মগ্রহণ করেন। তার পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তিনি ঢাকা কলেজ থেকে পড়াশোনা করেন। সাংসদদের শিক্ষাগত যোগ্যতার তথ্যে তিনি এসএসসি পাস বলে উল্লেখ করেছেন।  রাজনৈতিক জীবন নিক্সন চৌধুরী বাংলাদেশ আওয়ামী যুবলীগের সভাপতিমণ্ডলীর সদস্য।  তিনি ২০১৪ সালের দশম জাতীয় সংসদ নির্বাচনে তিনি স্বতন্ত্র প্রার্থী হিসাবে ফরিদপুর-৪ আসন থেকে প্রথমবার সংসদ সদস্য নির্বাচিত হন।  ২০১৮ সালের একাদশ জাতীয় সংসদ নির্বাচনেও তিনি ফরিদপুর-৪ আসন থেকে স্বতন্ত্র প্রার্থী হিসাবে সংসদ সদস্য নির্বাচিত হন।  ২০২৪ সালের ৭ জানুয়ারি অনুষ্ঠিত দ্বাদশ ডামি জাতীয় সংসদ নির্বাচনে তিনি ফরিদপুর-৪ আসন থেকে স্বতন্ত্র প্রার্থী হিসাবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  সমালোচনা  মজিবুর রহমান চৌধুরীর বিরুদ্ধে স্ত্রী মুনতারিনকে চার তলা থেকে ধাক্কা দিয়ে ফেলে দিয়ে হত্যা করার অভিযোগ রয়েছে। তৎকালীন প্রধানমন্ত্রী শেখ হাসিনা তার আত্মীয়, তাই ক্ষমতা দিয়ে সেই হত্যার বিচার ধামাচাপা দিয়ে ময়নাতদন্ত ছাড়াই দাফন করা হয়েছিলো।  নিক্সনকে পদ্মাসেতু নিয়ে দুর্নীতির অভিযোগে জিজ্ঞাসাবাদ করেছিল দুর্নীতি দমন কমিশন।  আওয়ামী লীগের সভাপতিমণ্ডলীর সদস্য ও সাবেক সংসদ সদস্য কাজী জাফরউল্লাহ নিক্সন চৌধুরীর বিরুদ্ধে চাঁদাবাজি এবং আওয়ামী কর্মীদের মামলা দিয়ে হয়রানী করার অভিযোগ করেন। নিক্সনের বিরুদ্ধে ফরিদপুর জেলার ভাঙ্গা উপজেলার ঘারুয়া ইউনিয়ন আওয়ামী লীগের ১ নম্বর যুগ্ম সাধারণ সম্পাদক এবং ঘারুয়া ইউনিয়ন পরিষদের সাবেক সদস্য কিবরিয়া মাতুব্বরকে হাতুড়ি ও লোহার রড দিয়ে পিটিয়ে গুরুতর জখম করার অভিযোগ আছে।  পারিবারিক জীবন  মুজিবুর রহমান চৌধুরী ১৯৯৯ সালে প্রেম করে কানাডা প্রবাসী মুনতারিন চৌধুরী শান্তাকে বিয়ে করেন। ২০১৪ সালের ২৯ এপ্রিল পারিবারিক কলহের জেরে মুনতারিন রহস্যজনক ভাবে মৃত্যুবরণ করেন। নিক্সন ও মুনতারিন দম্পতির নাজুরা মুজিব চৌধুরী নামে এক মেয়ে রয়েছে।  নিক্সন চৌধুরী ২০১৬ সালে আনোয়ার হোসেন মঞ্জুর মেয়ে, দৈনিক ইত্তেফাকের প্রকাশক তারিন হোসেনকে দ্বিতীয় বিয়ে করেন। নিক্সন ও তারিন দু'জনেরই এটি দ্বিতীয় বিয়ে। তারিন বাংলাদেশ আওয়ামী লীগের তথ্য ও গবেষণা বিষয়ক উপ কমিটির সদস্য।  নিক্সনের পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তার দাদী ফাতেমা বেগম শেখ মুজিবুর রহমানের বড় বোন ছিলেন। তার ভাই নূর-ই-আলম চৌধুরী মাদারীপুর-১ আসনের সংসদ সদস্য।  তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশের স্বতন্ত্র রাজনীতিবিদ বিষয়শ্রেণী:ফরিদপুর জেলার রাজনীতিবিদ বিষয়শ্রেণী:মাদারীপুর জেলার ব্যক্তি বিষয়শ্রেণী:দ্বাদশ জাতীয় সংসদের স্বতন্ত্র সদস্য
স্বরূপকাঠী পৌরসভা বাংলাদেশের পিরোজপুর জেলার অন্তর্গত নেছারাবাদ (স্বরূপকাঠী) উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়  এটি একটি "ক" শ্রেনীর পৌরসভা।   ইতিহাস ১৯৯৮ সালের ১৭ই ডিসেম্বর গ শ্রেণীর পৌরসভা হিসাবে স্বরূপকাঠী পৌরসভা প্রতিষ্ঠিত হয়। পরবর্তীতে ২০০৬ সালের ২৩ জুলাই এটি খ শ্রেণীতে এবং ২০১২ সালের ১ মার্চ ক শ্রেণীর পৌরসভায় উন্নীত হয়।   প্রশাসনিক অবকাঠামো স্বরূপকাঠি পৌরসভার আয়তন ৪.৯৮ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম  নেছারাবাদ স্বরূপকাঠি থানার  আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   জনসংখ্যার উপাত্ত  ২০২২ সালের জনশুমারি অনুযায়ী স্বরূপকাঠি পৌরসভার মোট জনসংখ্যা ২৩,৩৬৬ জন। এর মধ্যে পুরুষ ১২,৭০৬ জন এবং মহিলা ১০,৬৬০ জন। মোট পরিবার ৫,২৪৪ টি।   শিক্ষা  ২০২২ সালের জনশুমারি অনুযায়ী স্বরূপকাঠি পৌরসভার সাক্ষরতার হার ৮৯.৩০%।  প্রতিনিধিদের তালিকা  ক্রমিক নং   নাম  পদ  কার্যকাল ১মোঃ দেলোয়ার হোসেন ফারুকমেয়র  (তৎকালীন পৌর চেয়ারম্যান)১৯৯৯-২০০৪২  মোঃ মাহবুব আহসান  মেয়র ২০০৪-২০১১৩  মোঃ দেলোয়ার হোসেন ফারুক  মেয়র  ২০১১-২০১৩ ৪   মোঃ শফিকুল ইসলাম ফরিদ  মেয়র  ৪ জুলাই,২০১৩ — ১৪ ফেব্রুয়ারি, ২০১৬  ৫   মোঃ গোলাম কবির  মেয়র  ১৪ ফেব্রুয়ারি, ২০১৬ — বর্তমান    শিক্ষাব্যবস্থা পৌর এলাকায় বর্তমানে শিক্ষার হার প্রায় ৮৯.৩০%।  উল্লে­খযোগ্য স্থান ও স্থাপনা  ছারছীনা দরবার শরীফ ও মাদরাসা  সারেংকাঠী পিকনিক স্পট  পেয়ারা বাগান  আটঘর আমড়া বাগান  কুড়িয়ানা ভাসমান পেয়ারা বাজার  কুড়িয়ানা অনুকূল ঠাকুরের আশ্রম হযরত শাহ কামাল  এর মাজার শরীফ (সেহাংগল দরগাহ বাড়ি)  তথ্যসূত্র   বহিঃসংযোগ   বিষয়শ্রেণী:পিরোজপুর জেলার পৌরসভা বিষয়শ্রেণী:নেছারাবাদ উপজেলা